CELEX: 62021TN0151
Language: da
Date: 2021-03-19 00:00:00
Title: Sag T-151/21: Sag anlagt den 19. marts 2021 — Saure mod Kommissionen

17.5.2021   
            
            
               DA
            
            
               Den Europæiske Unions Tidende
            
            
               C 189/19
            
         
      Sag anlagt den 19. marts 2021 — Saure mod Kommissionen
      (Sag T-151/21)
      (2021/C 189/21)
      Processprog: tysk
      
         Parter
      
      
         Sagsøger: Hans-Wilhelm Saure (Berlin, Tyskland) (ved advokat C. Partsch)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse om afslag på den af sagsøgeren fremsatte begæring om aktindsigt i Kommissionens dokumenter af 27. januar 2021 ved udstedelse af kopier af Kommissionens samlede kommunikation
                  
                              a)
                           
                           
                              med firmaet BioNTech SE,
                           
                        
                              b)
                           
                           
                              med Bundeskanzleramt Deutschland vedrørende firmaet BioNTech SE og dets produkter,
                           
                        
                              c)
                           
                           
                              med Bundesminister der Gesundheit Deutschland vedrørende indkøbet af vacciner til bekæmpelse af Corona-pandemien
                              fra den 1. april 2020 og navnlig vedrørende mængden af de af BioNTech udbudte vacciner og levereringstiden herfor
                              annulleres.
                           
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at sagsøgeren har ret til aktindsigt i de omtvistede dokumenter fra Europa-Kommissionen i henhold til artikel 2, stk. 1, i forordning (EF) nr. 1049/2001 (1).
               
            
                  2.
               
               
                  Andet anbringende om, at artikel 4, stk. 2, første led, i forordning (EF) nr. 1049/2001 ikke er til hinder for, at der gives aktindsigt i de omtvistede oplysninger. Udbredelsen af oplysningerne ville ikke skade en fysisk eller juridisk persons forretningsmæssige interesser. De oplysninger, som er ønskes aktindsigt i, indeholder ingen forretningshemmeligheder som omhandlet i direktiv (EU) 2016/943 (2).
               
            
                  3.
               
               
                  Tredje anbringende om, at artikel 4, stk. 3, første afsnit, i forordning (EF) nr. 1049/2001 ikke er til hinder for, at der gives aktindsigt i de omtvistede oplysninger. Ved denne bestemmelse er det kun den igangværende beslutningsproces, der beskyttes. Genstanden for sagsøgerens begæring om aktindsigt er imidlertid dokumenter om sagsøgtes forhandlinger om vaccineleveringer. Disse forhandlinger er allerede afsluttet. I øvrigt er der en mere tungtvejende offentlig interesse i udbredelsen af de omtvistede oplysninger, da der i de seneste uger i hele Europa er blevet diskuteret og rapporteret om EU’s anskaffelse af vacciner.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
      
         (2)  Europa-Parlamentets og Rådets direktiv (EU) 2016/943 af 8.6.2016 om beskyttelse af fortrolig knowhow og fortrolige forretningsoplysninger (forretningshemmeligheder) mod ulovlig erhvervelse, brug og videregivelse (EUT 2016, L 157, s. 1).